
DR 31.10.2016                                                                                                                                                   83               

 

Parlimen badan tertinggi di bumi Malaysia dalam membuat undang-undang dan 
menentu arah tuju negara. Sebab itu Ahli Parlimen angkat sumpah bila dipilih oleh rakyat 
dan kita bersumpah dengan nama Tuhan untuk mempertahankan negara dan junjung 
perlembagaan. Peranan kita di sini amat jelas. Eksekutif mentadbir, apa yang kita putuskan 
bersama di sini manakala peranan pembangkang memantau, menegur dan ambil tindakan 
jika ada penyelewengan dilakukan oleh Eksekutif. Bukan menjadi rahsia, pembangkang 
bercita-cita mahu jatuhkan kerajaan, dan menjadi pemerintah, dan memerintah bertahan 
bermati-matian untuk terus berkuasa.  

 Akan tetapi, ini semua kita lakukan dalam ruang lingkup undang-undang yang 
sama-sama kita luluskan dan mesti patuhi. Maka di Dewan yang mulia ini kita bertempur 
dan yang menjadi referee- pengadil ialah Tuan Yang di-Pertua. Kita mesti hormati beliau. 
Kita berbahas dan akan tunjukkan cara di jalan yang terbaik bagaimana negara ini harus 
ditadbir. Kita juga akan bertanya, bagaimana wang rakyat digunakan? Adakah dia betul-
betul digunakan seperti yang telah diluluskan?   

Tuan Yang di-Pertua, Malaysia dan rakyatnya adalah sangat bertuah di atas muka 
bumi ini. Negara ini ada minyak, gas, tanah yang subur, tanah yang dikelilingi oleh laut, dan 
penuh dengan sumber laut, dan kita amat jauh daripada malapetaka alam seperti tsunami, 
gunung berapi iaitu ring of fire. Apa yang paling penting kita cuma punyai penduduk yang 
amat kecil, sekitar 30 juta dan mereka adalah rakyat yang kuat bekerja, taat kepada Tuhan 
dan pemerintah. Mereka, rakyat yang berbudi bahasa, mempunyai nilai toleransi yang 
cukup tinggi. Kita juga bernasib baik kerana rakyat kita daripada berbilang kaum dan etnik. 
Ada kaum Melayu, Cina, India, Kadazan, Murut, Iban, Bidayuh, Orang Ulu, Telegu, Siam, 
Melanau, Penan, Bajau, Iranun…  

 Timbalan Yang di-Pertua [Datuk Seri Dr. Ronald Kiandee]: Orang Sungai Yang 
Berhormat. 

 Dato' Johari bin Abdul [Sungai Petani]: Ya. Orang Sungai, Kadayan, Orang 
Bawah, Jawa, Bugis, Banjar, Boyan, Mendalik, Aceh, hampir semua kita pendatang. Yang 
betul, betul... 

 Datuk Wilson Ugak anak Kumbong [Hulu Rajang]: Sekapan tidakkah Yang 
Berhormat?  

 Dato' Johari bin Abdul [Sungai Petani]: ...Ialah semua. Orang-orang Asli, orang-
orang asal. Mereka penduduk awal dan asal negara ini. Kita juga bertuah... 

 Seorang Ahli: Tuan Yang di-Pertua.  

 Dato' Johari bin Abdul [Sungai Petani]: ...Tuan Yang di-Pertua, kerana 
walaupun Islam Agama Persekutuan, tetapi Buddhism, Hinduism, Sikh, Confucius dan 
Taoisme kita amalkan bersama-sama di sini. Kepelbagaian ini lah yang mewarisi Malaysia 
nilai-nilai hormat-menghormati antara kita, menjadi rakyat Malaysia yang kuat. Pemimpin-
pemimpin kita yang lalu amat berpandangan jauh. Tunku Abdul Rahman telah menyediakan 
road map yang jelas untuk kita semua. Negara yang kaya, pemimpin yang pintar dan ikhlas, 
dan rakyat yang sedikit tetapi bersemangat waja telah membawa nama negara berada 
tinggi di persada dunia. 

 Tuan Yang di-Pertua, negara hancur bukan kerana rakyatnya. Negara hancur 
bukan kerana rakyatnya. Tidak ada dalam sejarah dunia di mana satu negara hancur 
kerana tindak tanduk rakyatnya. Sejarah telah membuktikan semua kemusnahan dalam 
satu-satu negara disebabkan oleh pemimpinnya. Itu fakta.  

Malaysia dengan kekayaannya, dengan penduduk yang hanya sekitar 30 juta, 
sepatutnya muncul sebagai sebuah negara yang kaya dan yang kuat, dihormati oleh jiran-
jiran, jauh dan dekat.  

Pada tahun-tahun 90-an dan awal 2000, kita bangga menjadi rakyat Malaysia. Bila 
ditanya, “Dari mana saudara berasal?” Kita yang melawat ke luar negara bila disebut, 
“Malaysia” Respons mereka ialah, “Malaysia is a good country. Malaysia number one…”  

 Hari ini, bila kita tiba lapangan terbang luar negara, kita ditanya, “Tuan datang dari 
mana, dari Malaysia? How’s your Prime Minister?”  Membisu kita. Baru-baru ini saya di 
Korea bersama-sama dengan teman-teman termasuklah Yang Berhormat Bagan Serai, 
bersama ahli-ahli Parlimen pembangkang dan juga Barisan Nasional.  



Parlimen badan tertinggi di bumi Malaysia dalam membuat undang-undang dan menentu arah tuju negara. Sebab itu Ahli Parlimen angkat sumpah bila dipilih oleh rakyat dan kita bersumpah dengan nama Tuhan untuk mempertahankan negara dan junjung perlembagaan. Peranan kita di sini amat jelas. Eksekutif mentadbir, apa yang kita putuskan bersama di sini manakala peranan pembangkang memantau, menegur dan ambil tindakan jika ada penyelewengan dilakukan oleh Eksekutif. Bukan menjadi rahsia, pembangkang bercita-cita mahu jatuhkan kerajaan, dan menjadi pemerintah, dan memerintah bertahan bermati-matian untuk terus berkuasa. Akan tetapi, ini semua kita lakukan dalam ruang lingkup undang-undang yang sama-sama kita luluskan dan mesti patuhi. Maka di Dewan yang mulia ini kita bertempur dan yang menjadi referee- pengadil ialah Tuan Yang di-Pertua. Kita mesti hormati beliau. Kita berbahas dan akan tunjukkan cara di jalan yang terbaik bagaimana negara ini harus ditadbir. Kita juga akan bertanya, bagaimana wang rakyat digunakan? Adakah dia betul- betul digunakan seperti yang telah diluluskan?. Tuan Yang di-Pertua, Malaysia dan rakyatnya adalah sangat bertuah di atas muka bumi ini. Negara ini ada minyak, gas, tanah yang subur, tanah yang dikelilingi oleh laut, dan penuh dengan sumber laut, dan kita amat jauh daripada malapetaka alam seperti tsunami, gunung berapi iaitu ring of fire. Apa yang paling penting kita cuma punyai penduduk yang amat kecil, sekitar 30 juta dan mereka adalah rakyat yang kuat bekerja, taat kepada Tuhan dan pemerintah. Mereka, rakyat yang berbudi bahasa, mempunyai nilai toleransi yang cukup tinggi. Kita juga bernasib baik kerana rakyat kita daripada berbilang kaum dan etnik. Ada kaum Melayu, Cina, India, Kadazan, Murut, Iban, Bidayuh, Orang Ulu, Telegu, Siam, Melanau, Penan, Bajau, Iranun... Timbalan Yang di-Pertua [Datuk Seri Dr. Ronald Kiandee]: Orang Sungai Yang Berhormat. Dato' Johari bin Abdul [Sungai Petani]: Ya. Orang Sungai, Kadayan, Orang Bawah, Jawa, Bugis, Banjar, Boyan, Mendalik, Aceh, hampir semua kita pendatang. Yang betul, betul... Datuk Wilson Ugak anak Kumbong [Hulu Rajang]: Sekapan tidakkah Yang Berhormat?. Dato' Johari bin Abdul [Sungai Petani]: ...Ialah semua. Orang-orang Asli, orang- orang asal. Mereka penduduk awal dan asal negara ini. Kita juga bertuah... Seorang Ahli: Tuan Yang di-Pertua. Dato' Johari bin Abdul [Sungai Petani]: ...Tuan Yang di-Pertua, kerana walaupun Islam Agama Persekutuan, tetapi Buddhism, Hinduism, Sikh, Confucius dan Taoisme kita amalkan bersama-sama di sini. Kepelbagaian ini lah yang mewarisi Malaysia nilai-nilai hormat-menghormati antara kita, menjadi rakyat Malaysia yang kuat. Pemimpin- pemimpin kita yang lalu amat berpandangan jauh. Tunku Abdul Rahman telah menyediakan road map yang jelas untuk kita semua. Negara yang kaya, pemimpin yang pintar dan ikhlas, dan rakyat yang sedikit tetapi bersemangat waja telah membawa nama negara berada tinggi di persada dunia. Tuan Yang di-Pertua, negara hancur bukan kerana rakyatnya. Negara hancur bukan kerana rakyatnya. Tidak ada dalam sejarah dunia di mana satu negara hancur kerana tindak tanduk rakyatnya. Sejarah telah membuktikan semua kemusnahan dalam satu-satu negara disebabkan oleh pemimpinnya. Itu fakta. Malaysia dengan kekayaannya, dengan penduduk yang hanya sekitar 30 juta, sepatutnya muncul sebagai sebuah negara yang kaya dan yang kuat, dihormati oleh jiran- jiran, jauh dan dekat. Pada tahun-tahun 90-an dan awal 2000, kita bangga menjadi rakyat Malaysia. Bila ditanya, "Dari mana saudara berasal?" Kita yang melawat ke luar negara bila disebut, "Malaysia" Respons mereka ialah, "Malaysia is a good country. Malaysia number one...". Hari ini, bila kita tiba lapangan terbang luar negara, kita ditanya, "Tuan datang dari mana, dari Malaysia? How's your Prime Minister?" Membisu kita. Baru-baru ini saya di Korea bersama-sama dengan teman-teman termasuklah Yang Berhormat Bagan Serai, bersama ahli-ahli Parlimen pembangkang dan juga Barisan Nasional.